text: কক্সবাজারে হাতকড়া অবস্থায় পালিয়েছে ইয়াবাসহ আটক আসামী
  এফএনএস (আবুল বশর পারভেজ; মহেশখালী, কক্সবাজার)
  20 Mar 2017 04:56:11 PM Monday BdST
  কক্সবাজার কেন্দ্রীয় বাস টার্মিনাল সংলগ্ন এলাকা থেকে হাতকড়া অবস্থায় পালিয়েছে ইয়াবাসহ আটক এক আসামী। তার নাম দিদারুল আলম দিদার। দিদার স্থানীয় লারপাড়ার সফর আলীর পুত্র। এ সময় ওই আসামীর হামলায় আহত হয়েছে মাদকদ্রব্য নিয়ন্ত্রণ অধিদপ্তরের ২ কনষ্টেবল। ঘটনাটি রবিবার দুপুর আড়াইটার দিকে। জানা গেছে-মাদকদ্রব্য নিয়ন্ত্রণ অধিদপ্তরের ইন্সপেক্টর ধনঞ্জয় দেবনাথের নেতৃত্বে দিদারকে ৫০ পিস ইয়াবাসহ আটক করে নিয়ে আসার পথে নোঙর অফিস এলাকায় ২ কনষ্টেবলকে হামলা করে পালিয়ে যায় দিদার। এ ঘটনায় মাদকদ্রব্য নিয়ন্ত্রণ অধিদপ্তরের ইন্সপেক্টর ধনঞ্জয় বাদী হয়ে মডেল থানায় রবিবার রাতে পলাতক দিদারের বিরুদ্ধে আসামীর বিরুদ্ধে মামলা দায়ের করেছে বলে জানিয়েছেন সদর মডেল থানার ওসি (অপারেশন) মাঈন উদ্দিন।